كومو 1907

**كومو 1907** ؤلا **كومو** هي فرقة دلكورة (ب طاليانية :**Como 1907**)، تأسسات نهار 25 ماي 1907 فمدينة كومو بجيهة لومبارديا. شاركات كومو ف سيري أ 14 مرة (2025).

تأسسات لفرقة ف 1907 ؤ كانت سميتها فالّلول **كومو فوتبول كلوب**. ؤ كان الزرڭ هو اللّون ديال التوني الرسمي.من عام 1928 ؤهوما كيستقبلو ماتشات ديالهوم فكومو فتيران **ستاديو جوزيپي سينيڭاليا** .

مّالين لفرقة هوما الخوت ***هارتونو***، (**روبرت بودي هارتونو** ؤ **مايكل بامبانغ هارتونو**) اللي شراو النادي من خلال مجموعة **دجاروم** في عام 2019. من بين ليزانڨيستيسور لمشهورين كاين سيسك فابريڭاس ؤ لؤسطورة تيري هنري.

كان أول موسم لكومو ف تروازيام ديڨيزيو فعام 1913-14 ؤبقات فيه حتال 1922 فاش هبطات. فموسم 1930–31, مع جديون لوكاش، طلعو للسيري بي، بلا مايخسرو حتى ماتش لعام كامل، ماركاو 90 بيت في 32 ماطش ؤ تماركا عليهم 24.

عام 2004، دارت لفرقة إفلاس، ؤ طاحو ديريكت لسيري دي، ڭعدو فيها 3سنين قبل مايطلعو لسيري تشي2(Serie C2)، ف عام 2007. ولكن عاوتاني ف 2016، ديكلاراو سيزي ؤطاحو سيري دي.

الإخوة **هارتونو**، اللي مكلاصيين 64 و 66 فليستة د الغنادر اللي خرجات في *فوربس* عام 2022، ؤ فالطاليان هوما إغنى وحدين. ف2023 رجع النادي للسيري بي، وفي 2024, للمرة اللولة من 21 سنة، كيطلعو ل السيري آ.

## التاريخ

### تأسيس
يمين|تصغير|فرقة ديال كومو، عام 1910.
كومو تأسسات في 25 مايو 1907 باسم كلب كومو فوت-بول، من قبل لجنة من الأعضاء المتجمعين في بار طاروني، الموجود **في ڨيا تشينكوي دجورناتي** (قهوة طاروني، **في زنقة خمسيّام**)، المقر الرئيسي اللول للفرقة. في السنوات الأولى من تأسيسها، لعب كومو ماتشات أميكال، ؤ شامپيونات فلمنطقة مع فراقي من ميلانو ؤ سويسرا. في 1 أكتوبر 1911, شارك النادي فماتش افتتاح **كامپو ڨيا دي ميللي،** ربحو بيللينتزونا ب 3–1. ولاّت كومو كتلعب فهاد تيران .

في عام 1912، ندامجو مع "Minerva"، ؤ ف1927 ندامجو مع *إسپيريا* و تغيرات سمية ل *Associazione Calcio Comense* فنفس لعام ربحو كوپا ڨولطا، قصاو آنطير ميلون فدوميفينال ؤ ربحو لفينال 1-0 كونطر جينوا. افتاتحو تيران جديد ستاديو جوزيپي سينيڭاليا في 30 يوليو 1927.

فموسم 1930–31, مع جديون لوكاش، طلعو للسيري بي، بلا مايخسرو حتى ماتش فسيزون لعادية ؤ حتى لماتشات د الباراج، ماركاو 90 بيت في 32 ماطش ؤ تماركا عليهم 24 .

32-1931 ، فأول تجربة ليهم فسيري بي قدرو باش يصوڨيو هبوط، جاو تاسعين مع ماركو رومانو هداف لموسم.

أطرات لحرب لعالمية الجاوجة بشكل كبير على الكورة فالطاليان، ؤ ؤروپا بصفة عامة،كانت شامپيونا واڭفة، ولكن تورنوات صغار خدامين، كومو ربحات تورنوا ديال تورنيو بينيفيكو لومباردو (تورنوا كيلعبو فيه فراقي د لومبارديا) كيلعبو فيه فراقي بحال آ سي ميلون أمبروسيانا-إنتر، نوڨارا ؤ غيرهوم . بعد الحرب، بدات كومو كاتقاتل في السيريا ب ؤ ڭعدو 3سنين باش يجيبو پروموصيون لأول مرة ل لسيريا أ في عام 1949 مع ماريو ڤارغلين كمدريب. استامرات تجربة كومو مع لكبار4 سنين، لعام اللول جاو فيه سادسين بنفس النقاط مع طورينو لخامس. في الموسم التاني، كومو لعب غير باللعابة طاليانيين، حاجة اللي عجابت بزاف ديال جمهور الطالياني. في العام التالت واخا دامت غير مدة قصيرة ولكن أول مرة فتاريخ لفرقة كتكون مكلاصيا اللولة فالطابلو، سابقين لانطير ؤ ميلان ؤ ناپولي ؤ اليوڨي بنقطة، نهار 23 شتنبر 1951.

### طالع هابط كي السّانسور
[يسار|تصغير|المجموعة الابتدائية لكونو في الهزيمة على الإنتر (1–2) في الموسم 1975-76 في [سيريا أ|السيري أ.]]
في بداية الستينات، طاحت كومو للتروازييم سيري، بسباب "قضية بيسّي"، قضية بدات في اللول د موسم 1962-63 لسيري بي، واحد اللعاب ديفونسور سميتو باولو بيسي شراتو كومو من "طاو آلطوپاشيو" فتوسكانا، لعب خمسا دلماتشات، ولكن ماكانش فخبارهوم باللي "بيسّي" مازال مكملش لعوقوبة ديال توقيف من فاش كان فتوسكانا. كومو خسرات دوك لماتشات اللي لعب فيهم بيسّي واخا فالتيران ربحاتهوم، ؤ هاكدا طاحو لسيري تشي (Serie C).

بعد ربع سنين في السيري تشي، أخيرا طلعو لسيري بي في الموسم 1967-68 كملو لعام فطوپ ديال الڭروپ أ، المدريب كان فرانكو ڨيڨياني ؤ الكاپيتان برونو باليرياني،أكتر واحد لعب لكومو فتاريخها.
[يمين|تصغير|دان كورنيليسون (شمال) و هانسي مولر (ليمين) مع كومو في موسم 1984-85 [سيريا أ.]]
في 1974–75, لمدريب ماركيورو ؤ معاونو النجم الصاعد ماركو تارديلي طلعات كومو لسيري آ من جديد، ولكن لعام اللي موراه كتزيد تهبط لسيري بي، مرة خرى.

عام 1978، طاحو لسيري تشي1، ولكن **ماركيورو** عتقهوم تاني، زاد طلعهوم سيري بي فلعام اللول، ؤلعام تاني طلعو سيري أ ؤ لعبو فيها عامين.

عام 1996-97،ربحات كوپا إيطاليا سيري تشي، فالفينال ربحو نوتشيرينا فالفينال 4 ل2 آلي روتور

### لقرن 21: فاييت ؤ پروموصيون قصار لسيري B
بدات شوية لحياة تبان في الكلوب، طلوع لسيري بي فعام 2001، مي الكاپيتان ماسّيميليانو فيرّينيو فماتش كونطر مودينا مورا فاش سالا لماتش ضرب لعّاب ديال مودينا فالڨيستيير ؤ طيحو كوما، تعاقب عليها بحضر 3 سنين. طلعات كومو لسيري أ ف 2002-03، ؤ بقات هي اللخرة فترتيب لعام كامل. فوسط لعام دابزو تاني أولترات ديال كومو ؤ تسد بسبابهم التيران، مشاكل مادية كبيرة. طاحت كومو لسيري بي ؤ تشي1 ؤ تشي2.

2004 علنات لفرقة فاييت. ؤ ف 2007-08 ربحات ڭروپ بي، فالسيري دي، طلعات لكاطرييم ديڤيزيون، Lega Pro Seconda Divisone

في هاد الموسم، ربح النادي كوبا إيطاليا سيري دي بعد ما غلبو كوليجيانا بنتيجة إجمالية 3-1 في الفينال. في عام 2009، رجعات كومو أمرة اخرى لقسم تالت من Lega Pro Prima Divisione بعدما ربح فالپلاي ؤف رودينڭو سايانو، ؤ أليساندريا.

2015، طلعو لسيري بي، فالپلاي ؤف غلبو باسّانو ڨيرتوس 2-0 فمجموع لماتشات.

### الملكية الجديدة والعودة إلى السيريا أ
يمين|تصغير|اللعّابة كيحتافلو بأول پروموصيون لسيري أ بعد 21 سنة، ماتش كونطر كوزينتسا في النهار الّلخر من الموسم 2023–24.
في عام 2019، الشركة الإندونيسية **دجاروم** ديال روبرت بودي هارتونو و مايكل بامبانغ هارتونو شرات كومو.على حساب فوربس، الاخوة هارتونو كيصورو 4 د لمليون ؤرو في الساعة.

كومو رجعات لكومپيتيسيون پروفيصيونيل بعدما ربحات جيروين بي من 2018-19 سيريا دي (قسم هوات). في عام 2021، عينوا لعّاب تشيلسي السابق دينيس وايز رئيس تنفيذي. في الموسم 2021–22, عينو اللّعّاب السابق للنادي جياكومو ڭاتوزو كمدريب ونجح يتفادى لهبوط من سيري بي، تكلاصاو 13 داك لعام، أفضل نتيجة للنادي في العشرين سنة الفايتة. نفس الشي تكرر فسيزون 2022–23.

في غشت 2022، سينا اللعّاب السابق لـ أرسنال و إف سي برصلونة سيسك فابريڭاس كمستثمر ؤلعّاب فنفس لوقت. تيري هونري حتى هو دخل لكومو كمستتمر مورا فابريڭاس بشوية.

في الموسم 2023–24, ؤ بضبط ف 13 نوفمبر، قرّر النادي يسني مع الويلرزي أوشين روبرتس، ؤ مع سيسك فابريغاس كمدرب مساعد بيدما يجيب رخصة يويفا پرو UEFA Pro. لارياني تكلاصاو تانيين فالبطولة سيري بي، ومعاها پبروموصيون للسيري أ بعدما غابو عليها لمدة 21 سنة. حسم الطلوع كان فآخر ماتش دلعام ف 10 مايو 2024, ضد كوزينتسا الماتش اللي سالا ب1-1, وخلاّ كومو تجي تانية فبلاصة ڨينيتسيا اللي جات تالتة ولبعات لباراج، ؤ بفرق 3 نقاط على پارما فالمركز اللول.

## الّلوان و الشعار

### البادج
تصغير|دراپو ديال مدينة كومو - كان البادج ديال لفرقة كتلبسو فتونيات من تأسيس لنص لعشرينات (قرن 20)
الصليب لبيض وسط الراية لحمرا كان ديما حاضر، حيتاش هو الراية ديال مدينة كومو. ؤ لحاجة لخرى اللي مرة مرة كتبان هي بحيرة كومو.

فعام 2019،بعدما جاو لخوت لأندونيسيين هارتونو، دارو مسابقة تصويت شعبي على شعار جديد للفرقة. اللوڭو اللي ختارو لجمهور فيه موجات نتاع بحيرة كومو، فوقها سمية ديال لفرقة كومو 1907، ؤ لخلفية فيها صليب يوناني. الألوان اللي مستعملين فيه: زرق ؤ بيض. ماكاينش لحمر.
فيشي:Logo_AC_Comense.png|اللوڭو د *Associazione Calcio Comense*, خدمو بيه من 1927 حتال 1936
فيشي:Calcio_Como_-_logo_(Italy,_1950-1970).svg|شعار كومو خدمو بيه من 1950 حتال 1970
فيشي:Logo_Como_1992_-_2017.png|شعار من 1991 حتال 2017
فيشي:Calcio Como - logo (Italy, 2019-).svg|اللوڭو جديد اللي مازال خدامين بيه من 2019


### الّلوان
من الناحية التاريخية، كانت كومو ديما كتلبس زرق فاتح (لون ديال بحيرة كومو) خصوصا مع تيشرت، كيزيدو لبيض زواق ؤلا لتقاشر وشورطات. فبداية الألفين بداو كيستعملو لون زرق شوية مغلوق كيتسمى الزرق لملكي  ؤ من تما بدات لفرقة ؤ لجمهور ديالها يتسماو (زرڭين ؤبيضين) . فالماتشات ديال لايكستيريور غالبا كيلبسو لوان معكوسين، شورط زرق ؤ تيشرت بيض.

في عام 1926،فاش ندامجو مع *[[:it:Esperia Football Club|إسپيريا]]* باسم *Associazione Calcio Comense* اختارو يزيدو لحمر ڭرونة فتونيات. ونفس شي طرا نهار ندامجو مع أيس أرديتا فعام 1938، زادو لخضر فالكيطما.

## التيرانات
يسار|تصغير|ستاديو جوزيپي سينيڭاليا
لعبت كومو أول ماتشاتها ف كامپو دي ڨييا دي ميللي، اللي كاين فبلدية كومو. فتاتحو تيران بجوج ماتشات أميكال، نهار 1 أكتوبر 1911، ماتش اللول Internazionale حڭرات على ميلانيزي ب 8–0, ؤ لماتش تاني كومو ربحات بيللينتسونا 3–1. لعبات كومو فهاد تيران حتى لعام 1928.

في الموسم 1928–29, انتاقلو لتيران اللي مازال كيلعبو فيه اليوم: ستاديو جوزيپي سينيڭاليا. تبنى تيران بأوامر بينيطو موسوليني وسماه على سمية واحد بطل حرب طالياني من لحزب لوطني لفاشي جوزيپي سينيڭاليا اللي مات في لحرب لعالمية اللولة . فتيتاح كان في 30 يوليوز 1927, في ماتش دولي بين النمسا ؤ لومبارديا، واللي سالات ب 3-1ل النمساويين.

هاد تيران فملك لبلدية د كومو وكايهز حتالـ 13,602. قبل ما يبدا موسم 2024–25, كان خوف باللي تيران مافيهش شروط كافية باش يتلبعو فيه ماتشات ديال سيري أ، خصوصا الطاقة لاستيعابية، ولكن قدر النادي أنه يصلح لتريبين ؤ يزيد عدد لجمهور اللي يقدرو يدخل يتفرجو.

## الدعم والخصومة

واحد من الشعارات اللي كيقولوها بزاف مشجعين ديال كومو هو "Non ci sono amici di Como"، "ماشي صحاب كومو"، أهم الديربيات ؤ لماتشات اللي كيتحمسو فيهم لارياني هو **ديربي ديل لاريو (ديربي لبحيرة)** كونطر جارهم **ليكو**. ماتشات كونطر ڨاريزي حتى هوما سخان. كاين لماتش ديال مونزا اللي بزاف كيقولو عليه "أقوى ديربي فسيري بي". ففترة التمانينات كان ديما صداع نايض بين جمهور ديال كومو ؤ إنتر ميلون.

## التقافة شعبية
في أبريل 2021، خرج واحد دوكيمونتير سميتو، **''كومو 1907: القصة الحقيقية''.** الوتائقي كيهضر على تاريخ لماتشات ديال كومو، ؤ على كواليس ديال كيفاش مجموعة Djarum الأندونيسية بغات ترجع كومو 1907 من فرقة سانسور طالع هابط من سيري بي لسيري تشي لواحد من فراقي لموهيمين ديال شمال إيطاليا ؤ السيري أ. الدوكيمونتير نتجاتو Mola، اللي تابعة لمجموعة Djarum.

## اللعّابا

### الفريق الأول

## مسؤولين في النادي

### مسؤولين تنفيديين

### صطاف تيكنيك
تصغير|سيسك فابريغاس هو المدرب الحالي للنادي.

## پالماريس ؤ انجازات

### شامپيونات

* **سيري بي**
** **مربوحة:** 1948–49, 1979–80, 2001-022001–02
** دوزيام: 1974–75, 1983–84, 2023-242023–24
* **سيري تشي**
** **مربوحة:** 1930–31, 1967–68, 1978–79, 2020-212020–21
** دوزيام: 1993-94، 2000–2001
** *مربوحة الپلاي ؤف:* 2014-152014–15
* **سيري دي**
** **مربوحة:** 2007–08, 2018-192018–19
** مربوحة الپلاي ؤف: 2008-092008–09

### الكوپات

* كاس طاليان سيري تشي ( Coppa Italia Serie C)
** **مربوحة:** 1996–97
** دوزيام: 1992-93، 2014–15
* **كوبا إيطاليا سيري دي**
** **مربوحة:** 2007–08

### العناوين التانية
* **كوپا ڨولطا**
** **مربوحة:** 1926–27
* **[[:it:Torneo Benefico Lombardo 1944-1945|تورنيو بينيفيكو لومباردو]]**
** **مربوحة:** 1944-451944–45
## مصادر


تصنيف:CS1 Italian-language sources (it)
تصنيف:فرقة د كورة طاليانية
تصنيف:تأسيسات د 1907 ف الطاليان